ประมาณ 4 ปีที่แล้ว เคยมีเซ็ก 2 ครั้ง (มีแค่ 2 ครั้ง ทั้งชีวิต) ไม่ใช่กับแฟน ใส่ถุงตอนสอดใส่ แต่ตอนที่ผู้หญิงทำออรัลเซ็กให้ ไม่ได้ใส่ถุง ตอนถอดถุงยางจับถูกน้ำล่อลื่นผู้หญิงแล้วมืออาจถูกอวัยวะเพศตัวเอง มีโอกาสติด HIV ไหมครับ แล้วตลอด 4 ปีไม่เคยเป็นโรคเกี่ยวกับเพศสัมพันธ์เลยปล.ที่ผมกังวลอาจเป็นเพราะอาการ long-covid หรือป่าวครับ เคยติด โควิดมาก่อน เพราะก่อนหน้านี้ไม่เคยกังวลเลย และที่กังวลเพราะกลับมาอยู่บ้านต่างจังหวัดเลี้ยงเป็ด ต้องเจอสิ่งสกปรกตลอด เลยทำให้ตุ่มขึ้นตามตัวบ้างเลยกังวล แล้วเท่าที่หาข้อมูลมาได้ อาจเป็นโรคภูมิแพ้ผิวหนังอักเสบ เป็นคนอ้วนครับ
สวัสดีค่ะHIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นจากที่กล่าวมา ถ้ามีช่วงที่ไม่ได้ใส่ถุงยางอนามัยแล้วมีเพศสัมพันธ์ทางปากนั้น ก็ยังมีโอกาสติดเชื้อได้ แม้จะมีโอกาสน้อยก็ตาม จึงควรไปตรวจคัดกรองหาโรคติดต่อทางเพศสัมพันธ์ต่อไปส่วนตุ่มที่ขึ้นตามตัวนั้น อาจจะต้องดูลักษณะของตุ่มร่วมด้วย จึงจะบอกได้แน่ชัดมากขึ้น โดยตุ่มที่ขึ้นตามตัว คิดถึงว่าจำเพาะเจาะจงต่อการติดเชื้อ HIV ได้น้อย คือไม่น่าจะเกี่ยวกันโดยตรง หากตุ่มดังกล่าวเป็นมากขึ้นลุกลาม คันมาก ควรไปพบแพทย์เพื่อตรวจเพิ่มเติม ตอนนี้ควรหลีกเลี่ยงการไปแกะเกา รักษาความสะอาดที่ผิวหนังให้ดี